stanford-oval/wikipedia huggingface dataset:
A Night in Tunisia

| --- | --- |
 סינגל בביצוע דיזי גילספי
 יצא לאור:  1942
 תאריך הקלטה:  1944
 סוגה:  ג'אז, בי בופ
 שפה:  ללא תוכן לשוני 
 חברת תקליטים:  RCA רקורדס
 לחן:  דיזי גילספי
 
A Night in Tunisia ("לילה בתוניסיה") הוא לחן, שכתב נגן החצוצרה דיזי גילספי בשנת 1942, כאשר גילספי ניגן בהרכב של בני קרטר. קטע הפך לסטנדרט ג'אז.
הקטע הוצג בתחילה בשם "אינטרלוד" עם מילים מאת שרה ווהן. ואכן, הסולנית עצמה הייתה אחד האמנים הראשונים שהקליטו אותו, בגרסה איטית בדצמבר 1944 בהשתתפות גילספי כמלווה.
המנגינה התפרסמה בביצוע הביג בנד של בילי אקסטין, הידועה כלהקת הביג בנד הראשונה אי פעם. בלהקה זו הופיעו, לצד גילספי, הסקסופוניסט צ'ארלי פארקר והזמרת שרה ווהן.
גילספי שכינה את המנגינה "Interlude" אמר, כי "איזה גאון החליט לקרוא לזה 'לילה בתוניסיה'". לדבריו, המנגינה הולחנה בפסנתר במועדון Kelly’s Stable שבניו יורק.
"לילה בתוניסיה" הייתה אחת מהיצירות היותר מזוהות עם להקת הבי בופ בהרכב הביג בנד של גילספי, והוא גם ניגן אותה עם הרכבים קטנים אחרים שלו.
בינואר 2004 הוסיפה האקדמיה להקלטות (The Recording Academy ) את ההקלטה בהוצאת חברת ההקלטות "ויקטור" מ -1946 מאת גילספי ל"היכל התהילה" של פרסי הגראמי.
באלבום "A Night at Birdland Vol.1", הציג המתופף ארט בלייקי את גרסת הכיסוי שלו משנת 1954 שאמר: "...עכשיו ננגן מנגינה שנכתבה על ידי דיזי גילספי המפורסם. אני מרגיש די קרוב למנגינה הזאת כיוון שהייתי שם כשהלחין אותה בטקסס בתחתית פח אשפה ".
ניתוח

יצירה זו מראה את שאיפתו של המלחין להתרחק מהמוסכמות של הג'אז של שנות ה -40. הדבר מוצג על ידי המקצבים האפרו-קריביים שלו, הגישה החדשנית להרמוניה ולחן, ועל ידי עזיבתו את קו הבס הרגיל של הג'אז משנות ה -40.
האוסטינטו המורכב של הבס בקטע "A" נמנע מדפוס הבס הסטנדרטי של רבעי טונים, והשימוש בשינויי אקורד מתנדנדים של מהלך הרמוני (באמצעות ה- Sub V, אקורד תחליף טריטון לאקורד הדומיננטי) מעניקים לשיר תחושה ייחודית ומסתורית.
קטע B בולט כבעל מקצב ("two-five-one progression") לא ברור, שכן התקדמות האקורד של קטע B כמו נלקחת מקטע B בסטנדרט " "Alone Together", גורם למהלך ההרמוני להוביל חזרה לסאב V של קטע A.
בדומה למנגינות רבות של גילספי, הוא כולל מבוא קצר בכתב וקטע ביניים קצר המתרחש בין קטעי סולו-במקרה זה, רצף של שתים עשרה תיבות המוביל לברייק של ארבע תיבות עבור הסולן הבא אחריו.
גרסאות כיסוי (רשימה חלקית)

היצירה זכתה לגרסאות כיסוי רבות מאד.
קאונט בייסי
Stefano di Battista
ארט בלייקי לי מורגן 1960
Dee Dee Bridgewater
צ'אק בראון ו הא-מן (1994)
אנטוני ברקסטון
קליפורד בראון - The Beginning and the End (1955)
ריי בראון
ראסטי בריאן
דון בייס
ג'ון קריסטי
מיילס דייוויס
רונאלד דיינס
ביל אוונס וטוני סקוט
מיינרד פרגוסון
אלה פיצג'רלד
סטן גץ
דקסטר גורדון עם באד פאוול (Our Man in Paris1963))
ג'יג'י גרייס
דונלד האריסון
יוסף לטיף
אבראהים מעלוף
בובי מקפרין עם מנהטן טרנספר
ארט פפר
ארטורו סנדובל
הערות שוליים

↑  Jazz Standards Songs and Instrumentals (Night in Tunisia), www.jazzstandards.com
↑  Interlude (A Night in Tunisia), 2020-11-20, נבדק ב-2021-09-27
↑  Search for "night in tunisia", AllMusic (באנגלית)
| --- | --- |
בקרת זהויות :  LCCN: n2017015141  MusicBrainz work: aa7d6c10-c7a8-3eb5-b4b7-4de6a05d904e   WorldCat (עם LCCN): n2017-015141 
Bass
1461

שנת 1461 היא השנה ה-61 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

4 במרץ – אדוארד הרביעי מכתיר עצמו למלך אנגליה
29 במרץ – מלחמת השושנים – בית יורק מנצח בקרב טאוטון, מהקרבות העזים בהיסטוריה האנגלית
נולדו

5 באוגוסט – אלכסנדר יגיילו, מלך פולין, דוכס ליטא (נפטר ב-1506)
נפטרו

22 ביולי – שארל השביעי, מלך צרפת (נולד ב-1403)
ראו גם

ילידי 1461‎
נפטרים ב-1461‎
57

שנת 57 היא השנה ה-57 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 57 ניתן לה בדיעבד.
כל התאריכים שלהלן הם לפי הלוח היוליאני.
אירועים

פאולוס כותב את האיגרת השנייה אל הקורינתים ואת האיגרת אל הרומאים (שנה משוערת).
נירון קיסר הופך לקונסול רומי.
נפטרו

29 במרץ – גואנג וו-די, קיסר סין בן שושלת האן המזרחית (נולד ב-5)
ראו גם

ילידי 57‎
נפטרים ב-57‎
572

שנת 572 היא השנה ה-72 במאה ה-6. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

אלבוין מלך הלומברדים נרצח בארמונו שבוורונה בהוראת אשתו רוזמונד.
ראו גם

ילידי 572‎
נפטרים ב-572‎
ציור של רצח אלבוין מלך הלומברדים
1462

שנת 1462 היא השנה ה-62 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

2 בדצמבר – האציל הבוהמי יאן ז'יסקרה מצליח לפתות וללכוד את שליט ולאכיה ולאד המשפד ולמסור אותו לידי מלך הונגריה מתיאש הוניאדי
נולדו

28 בפברואר – חואנה, נסיכת קסטיליה (נפטרה ב-1530)
27 ביוני – לואי השנים עשר, מלך צרפת (נפטר ב-1515)
נפטרו

27 במרץ – וסילי השני, נסיך מוסקבה (נולד ב-1415)
ראו גם

ילידי 1462‎
נפטרים ב-1462‎
979

שנת 979 היא השנה ה-79 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 979‎
נפטרים ב-979‎
KD Studios

| --- | --- |

 נתונים כלליים
 סוג:  אולפני קולנוע
 תקופת הפעילות:  2012–הווה (כ־12 שנים) 
 מיקום המטה:  מוסקבה 
 משרד ראשי:  מוסקבה
 ענפי תעשייה:  קולנוע 
  
 kd.studio
 
סמל החברה בשנים 2012 - 2019.
KD Studios (ברוסית: ООО "Кей Ди Студиос"; לשעבר KINODANZ) היא חברת סרטים רוסית, שנוסדה בשנת 2012 במוסקבה. זו חברת הפקות סרטים ובבעלותה גם אולפן עצמאי בשם CJ Studio, אולפן פוסט-פרודקשן, סוכנות ניתוח פנימית וסוכנות שיווק, שאחראית להפצת סרטים.
עיקר פעילותה של חברת הסרטים היא הפקה וקידום סרטים. סרטי החברה הוצגו בפסטיבלים וזוכים שם להצלחה.
היסטוריה

החברה הוקמה בשנת 2012 במוסקבה. מייסדי החברה היו ויקטור דניסיוק ויבגני מלנטייב.
החברה מבססת את עצמה לאיטה כחברה בעלת שם לאחר שהצליחה למשוך כוכבי קולנוע מהוליווד להשתתף בהפקותיה. כך למשל, בפרויקט הראשון שלה "מעבר למציאות", השתתף השחקן אנטוניו בנדרס.
החברה חתומה על חוזה שיתוף פעולה עם חברת הסרטים ההוליוודית AMBI Group. ב-2019 חתמה על חוזים לשיתוף פעולה עם אולפני קולנוע ברפובליקה העממית של סין וסרביה.
במרץ 2019 החברה שינתה את שמה לשם KD Studios.
סרטים

| סרט | תאריך שחרור | מפיץ | הערות |
| --- | --- | --- | --- |
| מעבר למציאות (2018) | 1 במרץ 2018 | Karoprokat | סרט קולנוע דובר אנגלית |
| אביגיל (2019) | 22 באוגוסט 2019 | פוקס המאה ה-20 |  |
| תבונת הכוכבים (2022) | 6 בינואר 2022 | פוקס המאה ה-20, Nashe Kino |  |
הבלתי ידוע (2022):
הערות שוליים

↑  "о кинокомпании KINOFAIL". kinodanz.ru. KINODANZ. 2017-07-21. נבדק ב-2017-08-09.
↑  "Кино Экспо 2017: Обновленная программа". proficinema.ru. proficinema. 2017-09-11. נבדק ב-2017-09-26.
↑  "Российское кино на 73-м Венецианском кинофестивале". proficinema.ru. proficinema. 2016-08-31. נבדק ב-2017-09-26.
↑  "101 Кинорынок: Российское кино в прокатных планах дистрибьюторов". proficinema.ru. proficinema. 2016-12-08. נבדק ב-2017-09-26.
↑  "Антонио Бандерас поможет аферистам-экстрасенсам в российском фильме". rg.ru. RG. 2017-01-12. נבדק ב-2017-09-26.
↑  "Антонио Бандерас впервые снялся в российском кино". vokrug.tv. vokrug.tv. 2017-01-16. נבדק ב-2017-09-26.
↑  "КИНО ЭКСПО 2017: ПРЕЗЕНТАЦИЯ КОМПАНИИ KINODANZ". kinometro.ru. kinometro. 2017-09-21. נבדק ב-2017-09-26.
↑  הצהרת החברה
↑  "Карточка фильма «За гранью реальности»".
↑  "Карточка фильма «Эбигейл»".
↑  "Карточка фильма «Звёздный разум»". אורכב מ-המקור ב-2019-02-19. נבדק ב-2019-02-16.
↑  "Канны 2018: Kinodanz делает ставку на фэнтези и приключения".
ערך זה הוא קצרמרבנושא רוסיה ובנושא קולנוע. אתם מוזמנים לתרום לוויקיפדיה ו.
301

שנת 301 היא השנה הראשונה במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 301 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי מיקום > האימפריה הרומית

קיסר רומא, גלריוס, מתחיל מלחמה נגד ההקרפים (אנ') – שבט ממזרח רומניה של ימנו, ומנצח בקרבות הראשונים.
אירועים > לפי נושא > דת

ארמניה – המדינה הראשונה שמקבלת את הנצרות כדת רשמית של המדינה.
אירועים > לפי תאריך

3 בספטמבר – מוקמת מדינת סן מרינו
ראו גם

ילידי 301‎
נפטרים ב-301‎
972

ערך זה עוסק בשנה בלוח השנה הלועזי. אם התכוונתם למגזין אינטרנטי, ראו .
שנת 972 היא השנה ה-72 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

6 בספטמבר – יוחנן השלושה עשר, אפיפיור
ראו גם

ילידי 972‎
נפטרים ב-972‎
978

שנת 978 היא השנה ה-78 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

11 ביוני - יארופולק, נסיך קייב
18 במרץ – אדוארד המרטיר, מלך אנגליה (נולד ב-962)
ראו גם

ילידי 978‎
נפטרים ב-978‎
DR K

| --- | --- |

 פרטי הערוץ
 מדינה:  דנמרק דנמרק
 תאריך השקה:  1 בנובמבר 2009
 תאריך סגירה:  2 בינואר 2020 
 בעלות:  DR
 שפה:  דנית
 משרד ראשי:  משרדי DR, קופנהגן, דנמרק
 אזור קליטה:  דנמרק
 פורמט תמונה:  16:9 (720p, HDTV)
 https://www.dr.dk/tv/programmer/kanal/seneste/dr-k
 
DR K הוא ערוץ טלוויזיה דני ציבורי המשודר כחלק משידורי DR, גוף השידור הציבורי הדני. הערוץ הוא ערוץ התרבות וההיסטוריה של DR.
הערוץ עלה לאוויר ב-1 בנובמבר 2009 ומשדר בשעות 16:00-00:00, במשך כל ימות השנה. הערוץ משודר ברשת השידור הדיגיטלית ובטלוויזיה בכבלים. בשנת 2007 לערוץ היו 278,000 צופים.
היסטוריה

בתחילת דרכו הוצג הערוץ כערוץ המוקדש לשידורי היסטוריה, ונאמר כי יסתמך על הארכיון הגדול של DR. דובר גם בעניין הקמת ערוצים ייעודיים לשידור תוכניות ילדים, נוער ודרמות. ביוני 2006 היה ניסיון לשלב את שלושת הערוצים, כך שישודרו תוכניות לילדים בשעות היום ובשעות הערב ישודרו תוכניות היסטוריה, אך הניסיון לא צלח.
שמות הערוצים החדשים הוצגו במרץ 2009; הערוץ לילדים נקרא DR Ramasjang. באותה עת, הערוץ התפתח לערוץ תרבות המוקדש לאומנות, היסטוריה, עיצוב, אופנה, ודיונים. הערוץ קיבל פס בשידורים הדיגיטליים ומשדר בין השעות 16:00-00:00.
הערוץ משודר כיום דרך רשת השידור הדיגיטלית היבשתית, הלוויין, הכבלים ודרך הרשת.
הערוץ עבר מפורמט תמונה SDTV ל-720p ברשת השידור הדיגיטלית היבשתית בדצמבר 2016, ובתחילת 2017 גם ברשתות הכבלים.
פרופיל

”התרבות היא אחת מההתחייבויות החשבות ביותר של DR, ולכן אנו שמחים מאוד לחזק את תחום זה עם העלאת ערוץ שלם. ערוץ התרבות וההיסטוריה החדש שלנו, עם השם הקצר 'DR K', מציג חוויות ותובנות עבור כל מי שאוהב תרבות. הערוץ מזמין את כל אלה שרוצים חוויות תרבותיות עם אומנות, תרבות, היסטוריה, מוזיקה, עיצוב, אדריכלות, אופנה וסדרות דרמה מארכיון DR” (לארס גרופ, מנהל המדיה דאז)
הערוץ מתמקד בשידורי תוכניות היסטוריה ותרבות, יחד עם שידור תוכניות על אופרה, אומנות חזותית, ספרות, אופנה, אדריכלות, ארכאולוגיה והיסטוריה. התוכניות הן תוכניות דוקומנטריות ותוכניות דיוקן אך גם משודרות תוכניות דוגמת חידונים היסטוריים. בנוסף לכך משודרים גם סרטים קלאסיים משנות ה-60 ואילך, בעיקר ממדינות כמו צרפת, בריטניה ואיטליה.
ראו גם

DR1
DR2
TV3
Daydream Nation

Daydream Nation הוא אלבומה החמישי של להקת האינדי סוניק יות'. האלבום יצא באוקטובר 1988 ובמהרה זכה להצלחה כבירה ועד היום הוא נתפש בידי מעריצים כאלבום הטוב ביותר של הלהקה. השירים הידועים באלבום כוללים את "Teen Age Riot" ו-"'Cross the Breeze".
הסגנונות שבהם מתאפיין האלבום הם נויז רוק, אינדי רוק ורוק אלטרנטיבי.
רבים מחשיבים את האלבום כאבי תקופת האלטרנטיבי של שנות ה-90. האלבום יצא על גבי תקליט כפול, דבר נדיר עבור להקה פאנק שלא חתומה בחברת תקליטים גדולה. בסגנונו המוזיקלי הוא היה התפתחות של Sister, אך כלל שירים ארוכים ומורכבים יותר, שעסקו, בין היתר, בריקבון השלטון הרפובליקני של רונלד רייגן, בפִּרְווּר של ארצות הברית, בהתמסחרות התרבות הפופולרית ובעיר ניו יורק. הוא נתפש כנחשוני בעיקר בזכות הסגנון הכבד והלא קליט בו הוא מאופיין. השירים Teen Age Riot, שקרא למרד נגד הממסד, Silver Rocket, שעסק בהתמכרות לסמים ו-Candle היו ללהיטים אלטרנטיביים. האלבום זכה לביקורות משבחות בארצות הברית ובבריטניה ומשך את תשומת לבן של חברות התקליטים הגדולות ללהקה בפרט ולרוק אלטרנטיבי בכלל. האלבום דורג במקום ה-329 ברשימת 500 האלבום הגדולים בכל הזמנים של המגזין הרולינג סטון בשנת 2003 ואף זכה לדירוג מושלם של חמישה כוכבים מאתר המוזיקה AllMusic בנוסף לדירוג במקום ה-13 ברשימת מאה האלבומים הגדולים בין השנים 1985-2010 של המגזין ספין.
עטיפת האלבום מבוססת על הציור "נר" של האמן הגרמני גרהרד ריכטר.
בשנת 2020 מגזין הרולינג סטון דירג את האלבום מחדש במקום ה-171 ברשימת 500 האלבומים הטובים ביותר בכל הזמנים.
רשימת השירים

כל השירים נכתבו והולחנו על ידי חברי סוניק יות': ת'רסטון מור, קים גורדון, לי רנאלדו וסטיב שלי.
974

שנת 974 היא השנה ה-74 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

12 באוקטובר – אל-מטיע, ח'ליף עבאסי (נולד ב-914)
ראו גם

ילידי 974‎
נפטרים ב-974‎
Microsoft Math Solver

| --- | --- |

Microsoft Math 3.0 תחת מערכת ההפעלה Windows Vista
 מפתח:  מיקרוסופט
 גרסה אחרונה:  4.0.1108.0000 (12 בינואר 2011)
 מערכת הפעלה:  חלונות
 סוג רישיון:  חופשי תוכנה חינמית
 קטגוריה:  מתמטיקה, כלי עזר לשיעורי בית, לומדה
 אתר הבית
Microsoft Math Solver (לשעבר: Microsoft Math, Microsoft Mathematics) היא תוכנה בפיתוחה של מיקרוסופט שמאפשרת למשתמשיה לפתור בעיות מתמטיות. החל מינואר 2011 היא זמינה להורדה חינם.
ממשק המשתמש של התוכנה מיועד בעיקר לשימוש תלמידים וסטודנטים ככלי לימוד.
התוכנה מבצעת פעולות מתמטיות כגון שרטוט גרפים, פתרון אינטגרלים, גזירת פונקציות, מניפולציות על מטריצות ווקטורים, גאומטריה אנליטית, פתרון משוואות ממעלות שונות והמרת מידות. ככלי עזר לתלמידים, התוכנה מסוגלת גם לספק הסברים על כל שלב בפתירת התרגילים עצמם.
בנובמבר 2019 האפליקציה שוחררה להורדה חינמית בחנות הapp store של אפל, ומדצמבר 2019 היא זמינה להורדה גם בחנות הגוגל פליי.
Don't Panic

Don't Panic הוא סינגל של להקת הרוק האלטרנטיבי הבריטית, קולדפליי. שם השיר במקור היה "Panic", והוא הושמע בפעם הראשונה בשנת 1998 במהלך ההופעה הראשונה של הלהקה. הייתה לשיר מנגינה שונה, והוא נכלל במיני אלבום השני של הלהקה, The Blue Room. השיר הופק והוקלט מחדש, ולבסוף הוא ראה אור בשנת 2001 כסינגל הרביעי של אלבום הבכורה של הלהקה, Parachutes.
לאחר הצלחת האלבום Parachutes בשנת 2000, חשבו קולדפליי וחברת התקליטים Parlophone שהאלבום השיג מספיק חשיפה בבריטניה. לפיכך, הסינגל יצא באזורים שבהם הסינגלים Trouble ו-Yellow לא זכו להצלחת יתר. Don't Panic הפך לסינגל הרביעי מכיוון שהוא היה השיר האהוב על הקהל מהאלבום מלבד שאר הסינגלים באותה עת. הסינגל הופץ באזורים מסוימים באירופה, ובבריטניה הופצה רק מהדורת פרומו של הסינגל. הביקורות על השיר היו לרוב חיוביות, והוא הגיע למקום ה-3 במצעד הסינגלים בפולין.
קליפ

הקליפ לשיר מתחיל כשרואים דיאגרמה מונפשת של מחזור המים בטבע, ולאחר מכן מוצגים חברי הלהקה כשהם נראים כדמויות דו־ממדיות כשהם מבצעים את מטלות משק הבית, כאשר לפתע אסון מכה את כדור-הארץ בצורות של שיטפונות, התפרצויות הרי געש ושוקים חשמליים. כמו בקליפים הקודמים של קולדפליי, בקליפ Don't Panic מופיע הגלובוס הצהוב שמופיע בעטיפת אלבומם Parachutes.
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 57 |  |
|  הולנד | מצעד 40 הסינגלים ההולנדיים | 83 |  |
|  הממלכה המאוחדת | מצעד הסינגלים הבריטי | 130 |  |
|  ישראל | מדיה פורסט ישראל | 2 |  |
|  ניו זילנד | המצעד הניו זילנדי הרשמי | 55 |  |
|  פולין | ZPAV | 3 |  |
|  קנדה | קנדה הוט 100 | 66 |  |
השיר זכה להצלחה בישראל, הגיע למקום ה-17 במצעד הפזמונים הבינלאומי השנתי של גלגלצ לשנת 2001 ולמקום ה-88 במצעד העשור של גלגלצ.
Microsoft Forms

| --- | --- |

 סוג:  תוכנה 
 תקופת הפעילות:  20 ביוני 2016 – הווה (8 שנים)
 מייסדים:  מיקרוסופט
 https://forms.office.com/
 
Microsoft Forms (בעברית: מיקרוסופט סקרים, שם קודם: אופיס סקרים) הוא אתר אינטרנט ליצירת סקרים שיתופיים, חלק מאופיס 365. באתר ניתן ליצור סקרים או שאלונים שיתופיים ולהפוך אותם לקובץ Excel. בשנת 2019 מיקרוסופט השיקה גרסת Pro לתוכנה ובה ניתן להפוך קובץ ל-Power BI.
575

שנת 575 היא השנה ה-75 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

חילדברט השני מלך אוסטרזיה
נולדו

הרקליוס, קיסר ביזנטיון (נפטר ב-641)
ראו גם

ילידי 575‎
נפטרים ב-575‎
98

שנת 98 היא השנה ה-98 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 98 ניתן לה בדיעבד.
כל התאריכים שלהלן הם לפי הלוח היוליאני.
אירועים

27 בינואר – עם מותו של נרווה, הופך טראיאנוס לקיסר רומא
נפטרו

27 בינואר – נרווה, קיסר רומא (נולד ב-35)
ראו גם

ילידי 98‎
נפטרים ב-98‎
976

שנת 976 היא השנה ה-76 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מאבק מזוין בין חליפות קורדובה לבין ממלכות הנוצריות התחדש במלואו עוצמה. הכוחות המורים כבשו את ברצלונה.
התנצרות פולין.
נפטרו

10 בינואר – יוחנן הראשון צימיסקס, קיסר האימפריה הביזנטית (נולד ב-925)
14 בנובמבר – טאי-ג'ו, קיסר סין (נולד ב-927)
ראו גם

ילידי 976‎
נפטרים ב-976‎
Don't Smile at Me Tour

Don't Smile at Me Tour הוא סיבוב ההופעות הראשון של הזמרת האמריקאית, בילי אייליש. סיבוב ההופעות יצא לקידום מיני-אלבום הבכורה של אייליש, Don't Smile at Me, שיצא בשנת 2017. סיבוב ההופעות החל בשנת ב-4 באוקטובר 2017 וכלל 11 הופעות ברחבי ארצות הברית וקנדה.
תקציר ההופעות

אייליש מתחילה לבצע את השיר "Copycat", כאשר היא מלוות באורות מהבהבים מעליה. לאחר השיר, המוזיקה נעשית איטית במעט ואייליש מתחילה לשיר את "Idontwannabeyouanymore". אחר כך, השיר "Watch" מבוצע על הבמה שנצבעה באורות אדומים. בהמשך, אייליש ביצעה את השיר "Party Favor" בגרסת יוקליילי ואחר כך, ביצעה גרסת כיסוי לשיר של הראפר הקנדי, דרייק "Hotline Bling". אייליש סיימה את ההופעה שלה עם השיר "Ocean Eyes".
רשימת השירים

רשימת השירים הזו מייצגת את הופעתה של אייליש בעיר פילדלפיה, פנסילבניה, ארצות הברית שנערכה ב-20 באוקטובר 2017.
"Copycat"
"Idontwannabeyouanymore"
"Watch"
"Six Feet Under"
"Hotline Bling"
"Party Favor"
"I’m in Love Without You"
"Listen"
"Ocean Eyes"
"Wish You Were Gay"
"Bellyache"
הערות שוליים

↑  Billie Eilish at Rickshaw Stop in San Francisco
↑  LIVE: Billie Eilish Makes Her Chicago Debut at Schubas Tavern, רחל זייזדה, 14 באוקטובר 2017
↑  Next Big Pop Star Billie Eilish Proves She’s Worth the Hype at Schubas Tavern, סאם רייס, 15 באוקטובר 2017
↑  LIVE: BILLIE EILISH IS A STUNNING FORCE AT PHILADELPHIA’S WORLD CAFÉ LIVE, ניקול אלמדיה, 25 באוקטובר 2017
| בילי אייליש |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | When We All Fall Asleep, Where Do We Go? • Happier Than Ever • Hit Me Hard and Soft |  |
| מיני-אלבומים | Don't Smile at Me • Up Next Session: Billie Eilish • Guitar Songs |  |
| אלבומי הופעה | Live at Third Man Records |  |
| סיבובי הופעות | Don't Smile at Me Tour • Where's My Mind Tour • When We All Fall Asleep Tour • Where Do We Go? World Tour • Happier Than Ever, The World Tour • Hit Me Hard and Soft: The Tour |  |
| ערכים קשורים | "לא באחריותי" • "בילי אייליש: העולם קצת מטושטש" • "מאושרת מתמיד: מכתב אהבה ללוס אנג'לס" • "כשבילי פגשה את ליסה" |  |
| משפחה | פיניאס או'קונל (אח) • מגי ביירד (אמא) |  |
| בילי אייליש – שירים |
| --- | --- | --- |
| Don't Smile at Me | "Copycat" • "Idontwannabeyouanymore" • "My Boy" • "Watch" • "Party Favor"/"Hotline Bling" • "Bellyache" • "Ocean Eyes" • "Hostage" |  |
| When We All Fall Asleep, Where Do We Go? | "Bad Guy" • "Xanny" • "You Should See Me in a Crown" • "All the Good Girls Go to Hell" • "Wish You Were Gay" • "When the Party's Over" • "8" • "My Strange Addiction" • "Bury a Friend" • "Ilomilo" • "Listen Before I Go" • "I Love You" • "Goodbye" |  |
| Happier Than Ever | "Getting Older" • "I Didn't Change My Number" • "Billie Bossa Nova" • "My Future" • "Oxytocin" • "Goldwing" • "Lost Cause" • "Halley's Comet" • "Not My Responsibility" • "Overheated" • "Everybody Dies" • "Your Power" • "NDA" • "Therefore I Am" • "Happier Than Ever" • "Male Fantasy" |  |
| Hit Me Hard and Soft | "Lunch" • "Chihiro" • "Birds of a Feather" • "L'Amour de Ma Vie" • "Blue" |  |
| שירים אחרים | "Six Feet Under" • "Bored" • "&Burn" • "Bitches Broken Hearts" • "Lovely" • "Come Out and Play" • "When I Was Older" • "Everything I Wanted" • "No Time to Die" • "Lo Vas a Olvidar" • "Nobody Like U" • "TV" • "The 30th" • "Guess" |  |
| --- | --- |
בקרת זהויות :  MusicBrainz: 04332117-9a56-4b09-8b51-8a30cf894699
975

שנת 975 היא השנה ה-75 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

25 ביולי – תיטמר ממרסבורג, בישוף והיסטוריון גרמני (נפטר ב-1018)
נפטרו

21 בדצמבר – אבו תמים מעד אל-מועיז, ח'ליף האימפריה הפאטִמית (נולד ב-931)
אדגר, מלך אנגליה (נולד ב-943)
ראו גם

ילידי 975‎
נפטרים ב-975‎
KCR

| --- | --- |


 נתונים כלליים
 תקופת הפעילות:  1 באוקטובר 1910 – 1 בדצמבר 2007 (97 שנים) 
 חברת אם:  Kowloon–Canton Railway Corporation 
 ענפי תעשייה:  תעשיית הרכבות 
  
 www.kcrc.com
 
רכבת קאולון קנטון (九廣鐵路 פיניין Jiú-Guáng Tiělù) או בשמה האנגלי (KCR (the Kowloon Canton Railways, הייתה רשת רכבות ורכבות קלות בהונג קונג, שמתפעלת כיום רק קווי רכבת אל תוך סין. החלק הראשון של הרשת נפתח בשנת 1910, ונסעו בו רכבות קטר. והתפתח עד לכדי 4 קווים, 32 תחנות רכבת, ו-68 תחנות רכבת קלה - בהונג קונג. זאת מלבד עוד שלושה קווים המחברים בין הונג קונג לערים אחרות בסין העממית. "חברת רכבות קאולון קנטון" אשר מנוהלת בלעדית בידי ממשל הונג קונג, הייתה האחראית על הפעלת הקווים הנ"ל.
בתחילתה חיברה הרכבת בין חצי האי קאולון שבהונג קונג, לעיר קנטון (כיום גואנגג'ואו) בתקופה בה שלטו הבריטים באדמת הונג קונג, ומכאן שמה. חלק זה של הרכבת מכונה כיום "הקו המזרחי", ובפי תושבי סין הוא מכונה "הרכבת של גואנגשן".
ממשלת הונג קונג הציעה לחבר בין חברת ה-KCR לחברת MTR, חברת רכבות אחרת בהונג קונג שמתפעלת את רוב הקווים באי הונג קונג, קאולון והאיים החיצוניים, ואשר 75% ממניותיה שייכים לממשל. המחלקה המבצעת של הונג קונג, אישרה באופן רשמי את העסקה ב-11 באפריל 2006, והשכירה את ה-KCR לחברת ה-MTR למשך 50 שנה. האיחוד אושר גם על ידי הרשות המחוקקת ושאר בעלי המניות של חברת ה-MTR. ב-2 בדצמבר 2007 התקיים האיחוד בפועל.
קווי הרכבת

קווים בתוך הונג קונג
קו מזרחי
קו מערבי
קו מַה אוֹן שַׁן
רכבת קלה
קווים אל ערים בסין העממית
הוּנְג הַם - גואנגג'ואו
הונג הם - בייג'ינג
הונג הם - שאנגחאי
קווי הרכבת > קו מזרחי

קו הרכבת לקנטון בתוך תחומי הונג קונג היה בתחילה מונע בקיטור, אולם במהלך שנות החמישים החלו אט אט להשתמש ברכבות המונעות על ידי דיזל, ובשנת 1962 הם החליפו לחלוטין את מקום רכבות הקיטור. בשנת 1973 החלה החברה בתהליך של מודרניזציה שכלל הנחת מסילות כפולות והחלת הפיכת הרכבות לחשמליות. השימוש הראשון ברכבות חשמליות החל ב-6 במאי 1982 בקטע הרכבת שבין תחנת קאולון לתחנת שה טין. שנה אחר כך ב-15 ביולי 1983 כבר הושלמה ההפיכה לרכבות חשמליות, והרכבות הגיעו עד לתחנה האחרונה - תחנת לוהו.
מעבר נוסעים ומטען בין הונג קונג לשאר ערי סין, היה חלק נכבד משירותי הרכבת, שירות שנפסק בשנת 1949 כאשר המפלגה הקומוניסטית של סין תפסה את השלטון לאחר מלחמת האזרחים הסינית. אולם השירות חזר לפעול בשנת 1979 כאשר המנהיג דאז דנג שיאופינג הכריז על מדיניות הדלת הפתוחה.
בשנת 1975 הועברה התחנה הראשונה של הרכבת - קאולון, לתחנת קאולון החדשה (כיום תחנת הונג הם) זאת בגלל שהתחנה הישנה הייתה כבר קטנה מדי, ולא היה בה מקום להרחיב. בשנת 2006 הוארך קו זה, וכיום תחנתו הראשונה היא מזרח צים זה צוי - התחנה הראשונה תחת לאדמה.
לקראת סוף שנות התשעים הוחלפו הרכבות ברכבות חדשות יותר שבהם גם מחלקה ראשונה.